CELEX: 62009TN0009
Language: da
Date: 2009-01-15 00:00:00
Title: Sag T-9/09 P: Appel iværksat den 15. januar 2009 af Luigi Marcuccio til prøvelse af kendelse afsagt den 4. november 2008 af Personaleretten i sag F-133/06, Marcuccio mod Kommissionen

7.3.2009   
            
            
               DA
            
            
               Den Europæiske Unions Tidende
            
            
               C 55/46
            
         Appel iværksat den 15. januar 2009 af Luigi Marcuccio til prøvelse af kendelse afsagt den 4. november 2008 af Personaleretten i sag F-133/06, Marcuccio mod Kommissionen
   (Sag T-9/09 P)
   (2009/C 55/83)
   Processprog: italiensk
   Parter
   
      Appellant: Luigi Marcuccio (Tricase, Italien) (ved avvocato G. Cipressa)
   
      Den anden part i appelsagen: Kommissionen for De Europæiske Fællesskaber
   Appellantens påstande
   
               —
            
            
               Principalt:
               
                           (A.1)
                        
                        
                           Den appellerede kendelse ophæves fuldt ud
                        
                     
                           (A.2)
                        
                        
                           Det fastslås, at søgsmålet i første instans skulle have været antaget til realitetsbehandling
                        
                     
         
               —
            
            
               Subsidiært
               
                           (B.1)
                        
                        
                           Appellanten gives fuldt ud medhold i søgsmålet i første instans
                        
                     
                           (B.2)
                        
                        
                           Kommissionen tilpligtes at betale samtlige sagsomkostninger såvel ved førsteinstansen som ved appelinstansen
                        
                     
         
               —
            
            
               Eller mere subsidiært
               
                           (B.3)
                        
                        
                           Sagen hjemvises til fornyet behandling af Personaleretten beklædt med andre dommere
                        
                     
         Anbringender og væsentligste argumenter
   Denne appel er anlagt til prøvelse af Personalerettens kendelse af 4. november 2008 i sag F-133/06, Marcuccio mod Kommissionen.
   Til støtte for sagen har appellanten fremsat følgende anbringender:
   
               a)
            
            
               Der foreligger en fuldkommen mangel på oplysning af sagen og manglende stillingtagen til et væsentligt punkt heri, for så vidt som der i kendelsen ikke tages stilling til påstanden om, at det fastslås, at den for Personaleretten anfægtede afgørelse retligt set ikke foreligger.
            
         
               b)
            
            
               Der foreligger en fuldkommen mangel på begrundelse for konklusionerne i den appellerede kendelse vedrørende såvel påstanden om, at »Kommissionen tilpligtes at udlevere sagsøgerens personlige ejendele«, om »annullation af den anfægtede afgørelse«, og om »erstatning« som påstanden om, at indstævnte tilpligtes at betale sagens omkostninger også som følge af forvanskning og fordrejelse af de faktiske omstændigheder, fuldstændig mangel på sagsoplysning, usammenhængende og irrationelle udsagn, samt fejlagtig og urigtig fortolkning og anvendelse af retsreglerne og af Fællesskabernes retsinstansers praksis.
            
         
               c)
            
            
               Der foreligger en formel fejl som følge af manglende overholdelse af forpligtelsen til ikke at tage hensyn til kontraappellen, idet indstævnte havde indgivet den for sent, med den deraf følgende skadelige indvirkning på appellantens interesser.
            
         
               d)
            
            
               Der foreligger en tilsidesættelse bestemmelserne om en retfærdig rettergang.